《读史三首 其二》
明代·莫璠

赵宋世忠厚，养士三百年。时危不负主，繄彼文状元。

勤王仗大不，擐甲相周旋。皇天不祚宋，白日沉虞渊。

宁甘珠璧碎，不为瓦砾全。碧血溅燕市，精光上烛天。

嗟嗟吾生晚，不得为执鞭。手持竹如意，击碎空山巅。

魂兮渺何许，涕泗悲茫然。

作者简介：杭州府钱塘人，字仲玙，号桔隐、栎寿老人。隐居西湖。有《西湖十景词》、《读史诗》。